nvidia/miracl-vision huggingface dataset:
Waterparks

Awsten Knight, Otto Wood ja Geoff Wigington Gage Matthieu (basisti, 2011-2012) ja Owen Marvin (rumpali, 2011-2012) Hopeless Records Waterparks on yhdysvaltalainen pop rock -yhtye, joka on perustettu Houstonissa, Texasissa. Yhtyeeseen kuuluu laulaja-lauluntekijä ja rytmikitaristi Awsten Knight, taustalaulaja ja pääkitaristi Geoff Wigington sekä taustalaulaja ja rumpali Otto Wood. Yhtyeen alkuperäiseen kokoonpanoon kuului laulaja-lauluntekijä ja rytmikitaristi Awsten Knightin lisäksi basisti Gage Matthieu ja rumpali Owen Marvin. Marvin ja Matthieu jättivät yhtyeen vuonna 2012, jonka jälkeen Geoff Wigington ja Otto Wood tulivat vakiojäseniksi yhtyeeseen. My Chemical Romance -yhtyeen basistina tunnettu Mikey Way on ollut vierailevana basistina yhtyeessä Reading & Leeds -festivaaleilla vuonna 2016 ja Warped Tourilla vuonna 2018. Way on myös nauhoittanut basson Waterparksin Cluster-EP:lle (2016). Yhtye on julkaissut kolme EP-levyä, joista kaksi on itsenäisesti julkaistuja ja kolmas Equal Vision -levy-yhtiön kautta. Yhtye julkaisi ensimmäisen täysmittaisen albuminsa, Double Dare 4. marraskuuta 2016 Equal Visionin nimissä. Yhtyeen toinen täysmittainen albumi, Entertainment, julkaistiin 26. tammikuuta 2018. Yhtye vaihtoi levy-yhtiötään toukokuussa 2019 Equal Vision Recordsilta Hopeless Recordsille, jonka kautta se julkaisi tulevan kolmannen albuminsa ensimmäisen singlen, nimeltään Turbulent
Pictet–Spengler-reaktio

Pictet-Spengler-reaktio on kemiallinen reaktio, jossa β-aryylietyyliamiini reagoi happamissa olosuhteissa karbonyyliyhdisteiden kanssa muodostaen tetrahydroisokinoliinijohdannaisen. Reaktion raportoivat ensimmäisen kerran A. Pictet ja T. Spengler vuonna 1911 ja se on nimetty heidän mukaansa. Pictet-Spengler-reaktio on hyvin käytetty reaktio erityisesti alkaloidien synteeseissä. Monet kasvit myös muodostavat alkaloideja Pictet-Spengler-reaktion avulla esimerkiksi striktosidiinisyntaasi katalysoi striktosidiinin muodostumista tällä tavoin. Pictet-Spengler-reaktio tapahtuu vain β-aryylietyyliamiineille. Reaktio tapahtuu erityisen herkästi mikäli aromaattisessa renkaassa on elektroneja luovuttavia ryhmiä kuten amino-, hydroksi- tai eetteriryhmiä ja siinä on indolirengas. Toinen reagoiva komponentti on aldehydi tai ketoni. Näistä aldehydit ovat ketoneja reaktiivisempia. Pictet-Spengler-reaktio vaatii katalyytin, joka voi olla proottinen happo tai Lewis-happo. Pictet-Spengler-reaktion mekanismin ensimmäisessä vaiheessa β-aryylietyyliamiini kondensoituu karbonyyliyhdisteen kanssa muodostaen imiinin
Juho Tuomikoski

Viljo Johannes ”Juho” Tuomikoski (14. joulukuuta 1888 Ilmajoki – 20. kesäkuuta 1973) oli suomalainen kestävyysjuoksija. Hän edusti Suomea vuoden 1920 kesäolympialaisissa Antwerpenissä, sijoittuen maratonilla viidenneksi ennätysajallaan 2.40.18,8. Tuomikoski asui Yhdysvalloissa. Suomessa hänet julistettiin kuolleeksi 28. heinäkuuta 1981.
Hesat

Hesat ("armoton" tai "vihainen") oli muinaisen Egyptin mytologiassa taivaallinen valkea lehmä, lehmistä ensimmäinen. Myöhemmin hänet yhdistettiin Isisiin. Egyptiläisissä teksteissä hän esiintyy Anubiksen ja Imiutin äitinä, ja hän imettää vastasyntynyttä kuningasta.
Joensuun ilves

Joensuun ilves on Noora Nevalaisen suunnittelema patsas Joensuun keskustassa Keskuspuistossa eli Laulupuistossa. Se paljastettiin yleisölle 27. helmikuuta 2012. Teos lahjoitettiin Joensuun kaupunkikeskustayhdistykselle Pohjois-Karjalan ammattiopistolta. Veistos yhdistää kivi- ja metallityötä: jalusta on valmistettu Tohmajärveltä louhitusta stauroliitista, ilveksen vartalo harmaasta graniitista ja korvat taidepronssista. Taiteilijan tavoitteena oli tuoda esille Suomen ainoa luonnonvarainen kissapeto kaupunkiympäristössä.
Wizards &amp; Warriors

Pyytämäsi sivunimi oli virheellinen, tyhjä tai väärin linkitetty kieltenvälinen tai wikienvälinen nimi. Siinä saattaa olla yksi tai useampi sellainen merkki, jota ei voi käyttää sivujen nimissä. Palaa sivulle Wikipedia:Etusivu.
Inkvisitio (yhtye)

Inkvisitio on suomalainen rockyhtye, joka perustettiin vuonna 1988 Oulussa. Yhtye on julkaissut kolme albumia. Inkvisitio syntyi Juliet Jonesin Sydämen Eero Hyypän ja yhtyeen ulkojäsenen Seppo Kansanojan yhteiseksi sivuprojektiksi. Yhtye esitti sellaisia kappaleita, jotka olivat liian vakavia Juliet Jonesin Sydämen ohjelmistoon. Inkvisition esikoisalbumi Paratiisi julkaistiin vuonna 1989, mutta se jouduttiin vetämään pois myynnistä Jehovan todistajien Vartiotorni-lehdestä varastetun kansikuvan takia. Vuonna 1990 julkaistun Helvetti-EP:n kappale "Arvi Lind" nousi pieneksi hitiksi. Kappaleen kohde uutisankkuri Arvi Lind lähettikin yhtyeelle kiitoskortin. Inkvisitio vietti hiljaiseloa vuodesta 1998 aina vuoteen 2017 asti, jolloin yhtye julkaisi uuden albumin Toivo. Yhtye esiintyy levyllä klassisella kokoonpanollaan Parkinsonin tautia sairastavaa Eero Hyyppää lukuun ottamatta. Laulajana toimii Seppo Kansanoja.
Kirje heprealaisille, 7. luku

Heprealaiskirjeen 7. luku on kristillisen Raamatun Uudessa testamentissa. Sen tekijän nimi on tuntematon, mutta kirjan tekstistä päätellen tekijä on mies ja Timoteuksen ystävä. Tämä luku voidaan ryhmitellä (ristiviittauksin muihin Raamatun osiin): Tämä Melkisedek oli Salemin kuningas ja Korkeimman Jumalan pappi. Kun Abraham oli paluumatkalla lyötyään kuninkaat, Melkisedek tuli häntä vastaan ja siunasi hänet Malline:Source-attributionTämä artikkeli sisältää tekstiä julkaisusta, jolla ei ole enää copyrightia:Gill, John. Exposition of the Entire Bible (1746-1763).Malline:Source-attribution
Geórgios Rállis

Geórgios Rállis (kreik. Γεώργιος Ράλλης, 26. joulukuuta 1918 Ateena, Kreikka – 15. maaliskuuta 2006 Ateena, Kreikka) oli kreikkalainen poliitikko. Hän toimi Kreikan pääministerinä 10. toukokuuta 1980 – 21. lokakuuta 1981. Rállis opiskeli oikeustiedettä Ateenan yliopistossa ja valmistui vuonna 1939. Toisessa maailmansodassa hän osallistui Kreikan ja Italian sotaan Epeiroksessa vuosina 1940–1941. Rállis valittiin ensimmäisen kerran Kreikan parlamenttiin vuonna 1950. Tuolloin hänen puolueensa oli Kansanpuolue. Vuosina 1951–1952 hänen puolueensa oli Ellinikós Synagermós ja vuonna 1956 Ethnikí Rizospastikí Énosis
Nikólaos Mántzaros

Nikólaos Chalikiópoulos Mántzaros (kreik. Νικόλαος Χαλικιόπουλος Μάντζαρος, ital. Niccoló Calichiopoulo Manzaro, 26. lokakuuta 1795 Korfu – 12. huhtikuuta 1872) oli italialais-kreikkalainen säveltäjä, joka edusti niin kutsuttua joonialaista koulukuntaa. Hänet tunnetaan ennen kaikkea Kreikan ja Kyproksen kansallislauluna toimivan Dionýsios Solomóksen runon ”Ýmnos eis tin Eleftherían” (”Hymni vapaudelle”) säveltäjänä. Mántzaros syntyi Jooniansaariin kuuluvalla Korfun saarella italialais-kreikkalaiseen varakkaaseen aatelissukuun. Hän opiskeli musiikkia Korfulla, tutustui italialaiseen ja klassiseen musiikkiin ja julkaisi ensimmäisiä sävellyksiään vuonna 1815. Mántzaros avioitui 18-vuotiaana herttua Antónios Ioustiniániksen tyttären Mariánnan kanssa, ja he saivat kolme tytärtä ja kaksi poikaa. Mántzaros siirtyi vuonna 1819 Italiaan, missä hän toimi muun muassa Milanossa sekä Napolin kuninkaallisessa konservatoriossa. Hän asettui pysyvästi Korfulle vuonna 1826 kehittääkseen kotimaansa musiikinopetusta. Vuonna 1840 hän perusti Korfun filharmonisen seuran, ja samalla häntä pidetään koko joonialaisen musiikkikoulukunnan isänä
Dionýsios Solomós

Dionýsios Solomós (kreik. Διονύσιος Σολωμός, 8. huhtikuuta 1798 Zákynthos – 9. helmikuuta 1857 Korfu) oli kreikkalainen runoilija, jota pidetään Kreikan kansallisrunoilijana. Hänen tunnetuin runonsa on Kreikan ja Kyproksen kansallislauluna toimiva ”Ýmnos eis tin Eleftherían” (”Hymni vapaudelle”). Solomós syntyi Jooniansaariin kuuluvalla Zákynthoksen saarella vuonna 1798. Zákynthos oli tuolloin kuulunut pitkään Venetsialle, mutta siirtynyt juuri Ranskalle. Solomós oli aatelismies Nikólaos Solomóksen ja tämän palvelijattaren Angelikí Níklin avioton lapsi. Nikólaoksen vaimo Marnétta Kákni kuoli vuonna 1802. Isä Nikólaos nai palvelijattarensa vain päivää ennen kuolemaansa 27. helmikuuta 1807 tehdäkseen Dionýsioksesta ja tämän veljestä Dimítrioksesta lailliset perijänsä. Solomós opiskeli ensin Zákynthoksella ja sitten Italiassa, ensin Venetsiassa ja Cremonassa ja sitten oikeustiedettä Pavian yliopistossa vuosina 1815–1817
Ron

Ron on etunimi, jolla on kaksi eri alkuperää. Englanninkielisenä miehen nimenä se on syntynyt Ronald-nimen lyhentymänä. Toisaalta nimi johtuu heprean kielen iloa tai laulua tarkoittavasta sanasta ron (רוֹן), ja esiintyy Israelissa sekä miehen että naisen etunimenä. Suomessa Ron on Digi- ja väestötietoviraston tietojen mukaan annettu vuoden 2019 loppuun mennessä nimeksi 255 henkilölle. Suomenruotsalaisen kalenterin mukaan Ronin nimipäivä on 5. syyskuuta, joka on myös Ronaldin ja Ronnyn nimipäivä. Nimi Ron lisättiin kalenteriin vuonna 2020.
Juupajoki (täsmennyssivu)

Juupajoki voi tarkoittaa seuraavia
Juupajoki (joki Juupajoella)

Juupajoki on Kokemäenjoen vesistön Längelmäveden reittin kuuluva joki Juupajoella Pirkanmaan maakunnassa. Kokemäenjoen vesistön sisällä joki kuuluu Längelmäveden ja Hauhon reittien valuma-alueen (37.7) Leppähampaanjoen valuma-alueeseen (35.75) ja tämän sisällä alajuoksultaan Juupajoen alaosan alueeseen (37.753), jonka laskujokena se on. Joki laskee Leppähampaanjoen leventymänä olevaan Kattilalahteen Juupajoen Salokunnalla. Joen koko valuma-alueen pinta ala on 395,73 km². Joen yläjuoksun nimenä Juupajoen kunnan keskustaajaman Korkeakosken yläpuolella on Huikonjoki. Tämän valuma-alue Korkeakosken yläpuolella muodostaa Huikonjoen valuma-alueen (37.754). Huikonjoen latvahaaroja ovat Oriveden Siikajärvestä ja Ruoveden Siikanevalta vesiä tuova Aituanjoki, yläjuoksullaan nimeltään Jouttijoki, sekä Kuivajärvestä Juupajoen ja Ruoveden rajalta alkunsa saava Kuivajärvenoja.
Sadepisaraleivos

Sadepisaraleivos (jap. 水信玄餅, mizu shingen mochi) on kivennäisvedestä ja agar-hyytelöimisaineesta valmistettu jälkiruoka. Läpinäkyvä leivos muistuttaa nimensä mukaisesti suurta vesipisaraa. Perusmuodossaan ruokalaji on kaloriton ja vegaaniseen ruokavalioon sopiva. Sen kehitti ja julkisti leivoksiin erikoistunut japanilainen elintarvikeyhtiö Kinseiken Seika Co. Ltd. vuonna 2014. Leivos sai huomattavaa julkisuutta sosiaalisessa mediassa, ja sitä on sittemmin alettu tarjoilla monissa ravintoloissa myös Japanin ulkopuolella.
Mark Evans Austad

Mark Evans Austad (1. huhtikuuta 1917 Ogden, Utah – 20. lokakuuta 1988 Phoenix, Arizona) oli yhdysvaltalainen diplomaatti, joka toimi Gerald Fordin presidenttikaudella Yhdysvaltojen Helsingin-suurlähettiläänä 1975–1977 ja myöhemmin Ronald Reaganin kaudella Oslon-suurlähettiläänä 1981–1984. Austad syntyi Utah’n osavaltiossa norjalaissukuiseen mormoniperheeseen ja toimi nuoruudessaan kolme vuotta uskontokuntansa lähetystyöntekijänä Norjassa. Ennen myöhäisvuosiensa diplomaattiuraa Austad teki uran televisioesiintyjänä nimellä Mark Evans, etenkin poliittisten talk show -ohjelmien isäntänä Washington D.C.:ssä. Hän toimi myös tiedotusalan johtotehtävissä Yhdysvalloissa, muun muassa suurlähettiläskausiensa välillä 1980-luvun taitteessa Metromedia-yhtiön johdossa. Suomen-kaudellaan suurlähettiläs Austad oli aktiivinen keskustelija ja teki asemamaataan myönteisesti kuvaavan dokumenttielokuvan Suomi suurlähettilään silmin, joka näytettiin myös Suomen televisiossa. Norjan suurlähettiläskaudellaan Mark Evans Austad nousi julkisuuteen alkoholiongelmiensa vuoksi. Austadin seuraaja Yhdysvaltojen Helsingin-suurlähettiläänä oli Jimmy Carterin nimittämä Rozanne Ridgway.
Kylä-TV

Kylä-TV (ruots. By-TV) oli Turun ylioppilaskylän kaapeliverkossa 1980-luvun keskivaiheilla parisen vuotta toiminut televisiokanava. Sillä oli omaa ohjelmatuotantoa, joka sai myös julkista tukea Turun kaupungilta, korkeakoulujen ylioppilaskunnilta ja hankekohtaisesti muiltakin tahoilta. Ajatus oman kaapeliverkon televisiotoiminnasta oli syntynyt jo 1980-luvun alussa, ja Turun ylioppilaslehdessä 6/1983 Turun yliopiston ylioppilaskunnan pääsihteeri Teppo Määttänen haki toiminnalle tekijöitä. Hanketta varten rekisteröitiin oma yhdistys, ja Kylä-TV aloitti toimintansa lokakuussa 1984. Ohjelmaa lähetettiin opiskelija-asuntoloiden kaapeliverkkoon pari tuntia tiistai-iltaisin. Tilat tarjosi Turun ylioppilaskyläsäätiö, ja tekniikkana toimi osamaksulla hankittu käytetty Sonyn U-matic low band -kalusto. Kylä-TV:n toiminnassa oli mukana joitakin sittemmin sähköisen viestinnän ja elokuvan parista tunnettuja nimiä, kuten ohjelmapäällikkönä toiminut Peter Lindholm ja uutistoimittajana uraansa aloitellut Marjukka Havumäki. Kylä-TV:n merkittävimpiä ohjelmia oli Länsi- ja Itä-Berliinissä kuvattu Berliini 1985 – kuvia jaetusta kaupungista, jonka tuotantoa tukivat myös Turun kaupungin nuorisolautakunta ja Saksalais-suomalaisten yhdistysten liitto. Ohjelma leikattiin kymmenestä tunnista videolle kuvattua materiaalia. Vuonna 1986 tehtiin samanlainen reportaasi Brysselistä. Kylä-TV:n toiminta lopetettiin vuoden 1986 lopussa
YK:n huumeiden ja rikollisuuden torjunnasta vastaava toimisto

YK:n huumeiden ja rikollisuuden torjunnasta vastaava toimisto (UNODC) on Yhdistyneiden kansakuntien toimisto, joka perustettiin vuonna 1997 nimellä YK:n Huumevalvonta- ja rikollisuudentorjuntaohjelma, joka yhdisti YK:n kansainvälisen huumevalvontaohjelman ja Rikosoikeudellisen jaoston YK:n Wienin toimistossa. Vuosina 2016–2017 sen puolivuotisbudjetiksi arvioitiin $700 miljoonaa. Virasto työllistää maailmanlaajuisesti 1500–2000 ihmistä. Sen pääkonttori sijaitsee Itävallan Wienissä, ja sillä on 21 sivukonttoria sekä kaksi yhteystoimistoa Brysselissä ja New Yorkissa. Yhdistyneiden kansakuntien pääsihteeri nimittää viraston Pääjohtajan. Juri Fedotov, Venäjän entinen Yhdistyneen kuningaskunnan suurlähettiläs Yhdistyneessä kuningaskunnassa, on toiminut tässä virassa vuodesta 2010, jolloin hän aloitti Antonio Maria Costan seuraajana sekä henkilökohtaisessa ominaisuudessaan YK:n Wienin toimiston pääjohtajana. UNODC sisältää Kansainvälisen Huumausainevalvontalautakunta INCB:n sihteeristön. UNODC perustettiin avustamaan YK:ta laittoman huumekaupan, huumeongelmien, rikosten ehkäisyn, rikosoikeuden, kansainvälisen terrorismin ja poliittisen korruption teemojen äärellä. Tätä tavoitetta lähestytään kolmen keskeisen tehtävän kautta: Hallituksia autetaan tutkimuksen, opastuksen ja tuen keinoin. Tarkoituksena on auttaa toteuttamaan rikollisuutta, huumeita, terrorismia ja korruptiota käsitteleviä kokouksia, sopimuksia ja protokollia. Lisäksi hallituksille tarjotaan teknistä ja rahallista tukea kunkin maan erityistilanteet ja haasteet huomioiden. Toimiston pitkän aikavälin tavoitteena on tukea valtioiden kykyä käsitellä huumeisiin, rikoksiin, terrorismiin ja korruptioon liittyviä ongelmia, lisätä niitä koskevaa tietämystä valtion instituutioiden ja virastojen keskuudessa ja myös maksimoida niitä koskevaa yleistä tietämystä kansan keskuudessa, niin maailmanlaajuisesti, valtioiden tasolla kuin yhteisöjenkin tasolla
Strömberg Park

Strömberg Park on teollisuuspuisto Vaasan Huutoniemellä. Sen rakennutti alkujaan sähköteollisuusyritys Strömberg, mutta nykyään alue on pääosin ABB:n omistuksessa. Se on Vaasan suurin yrityspuisto, ja toimistotilaa siellä on noin 250 000 neliömetriä. Työntekijöitä alueella on yli 3 000. Kulttuurihistoriallisesti merkittävän alueen asemakaavan suunnitteli Alvar Aalto, ja alue on inventoitu valtakunnallisesti merkittäviin rakennettuihin kulttuuriympäristöihin. Aalto ohjasi myös alkuperäisten tehdasrakennusten suunnittelua, vaikka monet rakennuksista onkin listattu joko Egil Nicklinille tai Eskil Haldinille. Strömberg Park sijaitsee Vaasan Huutoniemessä. Alue sijaitsee Yhdystien lounaispuolella, ja itse alueen halkaisee Strömbergin puistotie, jonka varrella ovat useimmat tuotantolaitoksista. Alue on aidattu, mutta sinne johtavat portit ovat avoinna. Strömberg Park on Vaasan suurin yrityspuisto. Sen pinta-ala on yli 72 hehtaaria, ja siellä on toimistotilaa noin 250 000 neliömetriä. Yrityspuisto on pääosin sen omistaman ABB:n käytössä, mutta yritys vuokraa tiloja myös muille toimijoille
Surun risti

Surun risti (myös Murheen risti tai Kaksi äitiä, ven. Крест скорби, ”Krest skorbi”) on Venäjällä Karjalan tasavallan Impilahdessa sijaitseva kuvanveistäjä Leo Lankisen veistos, joka paljastettiin vuonna 2000. Se on omistettu vuosina 1939–1940 käydyn talvisodan molempien osapuolten taistelijoille. Veistoksessa on kuvattuna suomalaiset ja venäläiset äitihahmot, jotka syleilevät toisiaan ristin eri puolilla. 27. kesäkuuta 2000 paljastettu muistomerkki sijaitsee Pitkärannan ja Suolijärven sekä Petroskoin ja Värtsilän välisten maanteiden risteyksen tuntumassa Impilahden Koirinojan kylässä. Alueella käytiin taisteluja joulukuusta 1939 aina sodan päättymiseen saakka. Paljastajina toimi neljä talvisodan veteraania, jotka edustivat sodan kumpaakin osapuolta. Valtiovallan edustajina tilaisuudessa olivat paikalla Suomen pääministeri Paavo Lipponen ja Venäjän varapääministeri Aleksei Kudrin. Muistomerkkihanke sai alkunsa vuonna 1992, jolloin Suomi ja Venäjän sopivat kahden yhteisen talvisodan muistomerkin pystyttämisestä. Taustalla olivat molempien maiden veteraanijärjestöt. Ensimmäinen muistomerkki pystytettiin Suomussalmen Raatteentielle vielä samana vuonna
Lisbeth Salander

Lisbeth Salander on kuvitteellinen ruotsalainen hahmo, jonka on luonut kirjailija ja toimittaja Stieg Larsson. Hahmo esiintyy Larssonin bestseller-trilogiassa Millennium: Miehet jotka vihaavat naisia (2005), Tyttö joka leikki tulella (2006) ja Pilvilinna joka romahti (2007) sekä David Lagercrantzin kirjoittamissa virallisissa jatko-osissa Se mikä ei tapa (2015) ja Tyttö joka etsi varjoaan (2017). Myyntiluvut ja neljä elokuvaa, joissa Salander on yksi päähenkilöistä, ovat tehneet hänestä yhden kansainvälisesti kaikkein kuuluisimmista ruotsalaisista roolihahmoista. Salander on sisäänpäinkääntynyt 24-vuotias hakkeri, joka toimii tutkijana vartiointiliike Milton Securityssä. Hänellä on eideettinen eli valokuvamuisti. Yhdessä toimittaja Mikael Blomkvistin kanssa hän ratkaisee kadonneen Harriet Vangerin tapauksen. Tätä ennen hänet on pakotettu väkivalloin kohtaamaan sadistinen holhoojansa ja koko nuoruusaikansa 12-vuotiaasta alkaen hän oli lukittuna mielisairaalaan. Hänen kostohistoriallaan on seurauksia niin suurille yrityksille kuin Ruotsin vastavakoiluorganisaatioille, ja tämän sanotaan olevan Millennium-sarjan suurin anti. Häntä on kuvattu ”vasemmistofeministiseksi toimintahahmoksi, joka iskee miesten ja yritysten vallan väliseen leikkauspisteeseen […] anti-fasistiksi lievästi fasistisin symbolein”. Salanderin ulkoisia ominaisuuksia ovat suuri lohikäärmetatuointi selässä, mustaksi värjätyt hiukset, vahva silmämeikki, kasvolävistykset ja punk-vaikutteiset vaatteet. Hän polttaa ketjussa, syö valmisruokaa ja omistaa moottoripyörän. Hänellä on tatuointeja myös kaulassa (ampiainen), nilkassa ja reidessä
Butch ja femme

Butch ja femme (myös fem) ovat lesboyhteisöissä syntyneitä termejä, joilla viitataan seksuaalivähemmistöön kuuluvien tiettyihin identiteetteihin ja/tai ilmaisun tapoihin. Butchilla kuvataan yleensä seksuaalivähemmistöön kuuluvia naisia, joilla on maskuliinisempi ulkonäkö, kun taas femme kuvaa yleensä naisia, joilla on feminiinisempi ulkonäkö. Alkujaan Yhdysvalloissa toisen maailmansodan myötä kehittyneet butch- ja femme-identiteetit olivat keskeisiä työväenluokkaisen lesbokulttuurin kehityksessä. Butch ja femme loivat tuolloin sosiaalisen järjestelmän, jonka avulla lesbot pystyivät rakentamaan yhteisöllisyyttä. Butcheilla ja femmeillä oli myös merkittävä vaikutus queer-tutkimuksen syntyyn akateemisessa maailmassa 1990-luvulla. Käsiteparilla on nykypäivänäkin merkitystä seksuaali- ja sukupuolivähemmistöihin kuuluvien yhteisöissä, vaikka termien merkitykset ja käyttötavat ovatkin muuttuneet ajan myötä. Sekä butchiin että femmeen liittyy stereotypioita ja oletuksia siitä, miltä näitä termejä käyttävät ihmiset näyttävät ja toteuttavat sukupuoli-ilmaisuaan ja seksuaalista käyttäytymistään. Ilmaisu voi kuteinkin vaihdella suuresti henkilön sukupuoli-identiteetin, seksuaalisuuden ja/tai kulttuuritaustan mukaan. Butch-termi kehittyi kuvaamaan maskuliinisia lesboja 1900-luvun puolivälissä. Nykyisin se on laajempi käsite maskuliinisesti itseään ilmaiseville LGBTQ+-ihmisille. Perinteiseen butch-estetiikkaan kuuluvat miesten vaatteet, lyhyet hiukset ja meikittömyys. Vaatetuksessa klassisia ovat olleet farkut ja valkoiset t-paidat, nahkatakit ja työkengät, ketjut ja kultaiset kaulakorut
Top, bottom ja versatile

Top, bottom ja versatile ovat seksiasentoja ja -rooleja, etenkin miesten kesken. "Top" on yleensä penetroiva osapuoli, "bottom" yhdynnän vastaanottava osapuoli. Versatile on avoin harjoittamaan kumpaakin toimintaa. Tämä toimintatyyppi voi olla myös henkilön identiteetin osa, joka osoittaa preferenssiä tai laajemmin henkilön seksuaalista identiteettiä. Sanoja top, bottom ja versatile käytetään myös BDSM:ssä mutta erilaisessa merkityksessä. Top on yleensä henkilö, joka suorittaa penetraation seksin aikana. Miestenvälisessä seksissä tähän usein liittyy yhdyntä peniksellä anaali- tai suuseksissä. Trevor Hart Yhdysvaltain tautikeskuksesta (CDC) selvitti, että itseään toppeina pitävät penetroivat todennäköisemmin myös muissa aktiviteeteissa, kuten suuseksissä ja seksileluilla. Bottom tarkoittaa henkilöä, joka nauttii enemmän vastaanottajan roolista yhdynnän aikana. Bottomin roolista nauttiva ei välttämättä ole alistuva tai passiivinen osapuoli, vaan henkilö voi olla myös power bottom, eli vastaanottava, mutta silti hallitseva tai seksiä ohjaava osapuoli. Versatile, lyhennettynä ”vers”, tarkoittaa ihmistä, joka nauttii sekä top- että bottom-asemasta. Top, bottom ja versatile viittaavat miesten kesken yhdyntään riippumatta siitä, kumpi kumppani on kumman päällä
SHL-kausi 2016–2017

← 2015-2016 2017-2018 → SHL-kausi 2016-17 oli SHL:n 42. kausi. Kausi alkoi syyskuussa 2016 ja päättyi maaliskuussa 2017. Pudotuspeleihin pääsi kymmenen parasta joukkuetta. Runkosarjan kaksi viimeistä karsivat joutumisesta HockeyAllsvenskaniin. Rögle BK ja Leksands IF joutuivat karsimaan, ja näistä Rögle voitti BIK Karlskogan suoraan neljässä pelissä, kun taas Leksands menetti paikkansa Mora IK:lle. O = Ottelut; M = Maalit; P = Pisteet +/– = Plus/Miinus; RM = Rangaistusminuutit.
Mesidiini

Mesidiini eli 2,4,6-trimetyylianiliini (C9H13N) on aniliinin johdannaisiin kuuluva orgaaninen yhdiste. Yhdistettä käytetään valmistettaessa väriaineita. Huoneenlämpötilassa mesidiini on väritöntä nestettä. Yhdiste on veteen liukenematonta. Mesidiini on melko myrkyllistä ja aineelle altistuminen voi aiheuttaa methemoglobiinin muodostumista vereen. Aine voi myös olla karsinogeenista eli syöpää aiheuttavaa. Mesidiiniä valmistetaan nitraamalla mesityleeniä ja pelkistämällä muodostunut tuote vedyttämällä. Yhdisteestä valmistetaan väriaineita.
Naisten äänioikeus Ruotsissa

Parlamentarismi otettiin Ruotsissa käyttöön vapaudenajan perustuslain yhteydessä 1718. Naisilla oli vapauden aikana rajoitettu äänioikeus, jonka he sittemmin menettivät. Kysymys naisten äänioikeudesta herätti paljon keskustelua 1800-luvun lopussa. Valtiopäivillä oli annettu esitys 1884, mutta se äänestettiin nurin äänin 53 vastaan 44. Myös 1912 esiteltiin uusi lakiesitys, joka myös äänestettiin nurin. Vasta 1919 meni lakiesitys lopulta läpi, ja usein sanotaan, että ensimmäiset vaalit, joissa oli yleinen ja yhtäläinen äänioikeus sekä miehille että naisille, toiseen kamariin pidettiin 1921. Tämä ei ole kuitenkaan aivan totta, sillä vasta sen jälkeen kun laki oli muuttunut niin, että jopa miehet, jotka eivät olleet suorittaneet asepalvelusta, saivat oikeuden äänestää, vuonna 1922, otettiin sukupuolineutraali äänioikeus käyttöön. Äänioikeuden soveltaminen vapauden aikana 1718–1772 ei ollut yhtenäistä, ja paikallisia eroja esiintyi. Pidettiin paikallisia vaaleja, joissa maaseudulla valittiin pappi paikalliseksi edustajaksi, ja kaupungeissa pormestari. Pidettiin myös valtiopäivävaaleja, joissa valittiin edustajia valtiopäivien neljälle säädylle. Vuosien 1726 ja 1742 välillä naiset osallistuivat 17 pormestarinvaaliin 31 tutkitusta. Pormestarinvaalien äänioikeus oli vuoteen 1734 saakka liitetty porvarioikeuksiin, jolloin se, joka omisti porvarioikeuden, oli määritelty porvariksi ja siksi omisti äänioikeuden